เน้นย้ำโรงเรียนปลอดยาเสพติด ต้องอาศัยความร่วมมือจากทุกภาคส่วน
นางสาวตรีนุช เทียนทอง รัฐมตรีว่าการกระทรวงศึกษาธิการ เปิดเผยหลังการประชุมคณะรัฐมนตรี ว่า จากที่ประชุมในวันนี้มีหลายเรื่องที่ในขณะนี้อยู่ในขั้นตอนของการพิจารณา  ยังคงต้องติดตามต่อไป และได้เน้นย้ำถึงปัญหาภาพรวมทางสังคม โดยมุ่งประเด็นในเรื่องของยาเสพติด  ซึ่งที่ผ่านมาทางคณะรัฐมนตรีและกระทรวงศึกษาธิการ ได้เน้นย้ำในเรื่องของยาเสพติดมาโดยตลอด ทางกระทรวงฯ พยายามที่จะสร้างการรับรู้เกี่ยวกับโทษภัยยาเสพติด กำชับให้ในพื้นที่ของโรงเรียนต้องปลอดยาเสพติดทุกชนิด ไม่ว่าจะเป็น บุหรี่ สุรา โดยต้องอาศัยความร่วมมือจากทุกภาคส่วน รวมทั้งหน่วยงานที่เกี่ยวข้องร่วมด้วย